ویوین ڈسینا

وِیوِیَن ڈسَینا (تلفظ: وِیوِی یَن؛ پیدائش: 28 جون 1988ء) بھارتی اداکار ہیں جن کی توجہ کا مرکز ہندی ٹیلی ویژن ہے۔ انھوں نے سنہ 2008ء میں ڈراما سیریل "قسم سے" میں کام کر کے اپنی اداکاری کا آغاز کیا۔ ویوین دسینا فوق الفطرت پراسرار ڈراما "پیار کی یہ ایک کہانی" میں اَبھے رائے چند اور "مدھوبالا - ایک عشق ایک جنون" میں رِشبھ کُندرا کا کردار نبھانے کے لیے مشہور ہیں، جن کی بدولت انھوں نے خوب شہرت سمیٹی اور بعض ایوارڈ بھی وصول کیے جیسے کہ انڈین ٹیلی ایوارڈز، انڈین ٹیلی ویژن اکیڈمی ایواردذ اور گولڈ ایوارڈز۔

ان کے دیگر قابلِ ذکر کاموں میں سماجی ڈراما "شکتی - استِتوا احساس کی" اور رومانوی ڈراما "صِرف تُم" شامل ہے۔ ویوین نے ریئلی شوز جیسے کہ "فیئر فیکٹر: خطروں کے کھلاڑی (سیزن 7)" اور "جھلک دِکھلا جا (سیزن 8)" میں بھی شرکت کی ہے۔

 ابتدائی اور عائلی زندگی 

ویوی ین ڈسینا کی پیدائش 28 جون 1988ء کو اوجین، مدھیہ پردیش میں ہوئی۔ ان کی والدہ ہندو تھیں جبکہ والد پرتگالی النسل مسیحی تھے۔Web Desk (28 June 2017), "TV's hot vampire Vivian Dsena turns 29, all you need to know about the actor" , دی ٹائمز آف انڈیا. Retrieved 2 July 2018. ان کی والدہ اتھلیٹ تھیں اور والد فٹ بال کھلاڑی تھے۔ ان کو دس سال کی عمر سے فٹ بال کا شوق تھا۔ وہ فٹ بال کھلاڑی لیونل میسی کے مداح ہیں۔

 نجی زندگی 

سنہ 2013ء میں ویوین نے "پیار کی یہ ایک کہانی" کی شریک اداکارہ واہبیز دورابجی سے شادی کی بعد ازاں جوڑے نے سنہ 2016ء میں طلاق کے لیے عدالت سے رجوع کر لیا۔ طلاق نامہ سنہ 2021ء میں طے پایا۔

سنہ 2022ء میں ویوین نے ایک مصری صحافی نوران علی سے نکاح کیا۔ اور ان کی ایک بچی ہے۔ سنہ 2019ء میں ویوین نے اسلام قبول کر لیا اور اب وہ ایک با عمل مسلمان ہیں۔ اسلام قبول کرنے سے قبل وہ مذہبی مسیحی کے طور پر جانے جاتے تھے۔

 حوالہ جات 

زمرہ:1988ء کی پیدائشیں
زمرہ:بقید حیات شخصیات
زمرہ:مدھیہ پردیش کے مرد اداکار
زمرہ:اوجین کی شخصیات
زمرہ:اکیسویں صدی کے ہندوستانی مسلمان
زمرہ:اکیسویں صدی کے بھارتی مرد اداکار
زمرہ:مسیحیت سے اسلام قبول کرنے والی شخصیات
زمرہ:سابقہ بھارتی مسیحی
زمرہ:بھارتی مرد ٹیلی ویژن اداکار
زمرہ:ہندی ٹی وی کے مرد اداکار
زمرہ:بھارتی ریئلٹی ٹیلی ویژن سیریز کے شرکا